ჯანო ანანიძე

ჯანო ანანიძე (დ. 10 ოქტომბერი, 1992, ქობულეთი, საქართველო) — ქართველი ფეხბურთელი. თამაშობდა ნახევარმცველის პოზიციაზე. ანანიძემ ფეხბურთის თამაში მის მშობლიურ ქალაქის კლუბ, ქობულეთის „შუქურაში“ დაიწყო. 11 წლამდე ფეხბურთელს მისი პირველი მწვრთნელი მერაბ მჟავანაძე ავარჯიშებდა. ამის შემდეგ იყო ნორჩი დინამოელი, რომელშიც ჯანო გია ხიზანიშვილის რეკომენდაციით მიიღეს. 2 წლის შემდეგ, ფეხბურთელის აგენტმა, რევაზ ჩელებაძემ ანანიძე კიევის „დინამოში“ ჩარიცხა. 2007 წლის ზაფხულში ჯანო საქართველოში დაბრუნდა და 16-წლამდელთა ეროვნულ გუნდს შეუერთდა. ნოემბრამდე ანანიძემ ეროვნული გუნდის რიგებში რუსეთის ახალგაზრდული ნაკრების წინააღმდეგ 4 შეხვედრა ჩაატარა და 3 გოლი გაიტანა. მის დაბადების დღეს, 10 ოქტომბერს კი, ფეხბურთელმა მოსკოვის „სპარტაკთან“ კონტრაქტს მოაწერა ხელი. 2009 წლიდან ჯანო „სპარტაკის“ ახალგაზრდული გუნდების ღირსებას იცავდა. მისი დებიუტი ამ ასაკობრივ ჯგუფში 2009 წლის 14 მარტს შედგა, „ზენიტის“ წინააღმდეგ. იმავე წლის 4 აპრილს, ნალჩიკის „სპარტაკთან“ შეხვედრაში ჯანომ პირველი გოლის გატანაც მოახერხა. ზაფხულამდე ანანიძემ თავი კიდევ 3-ჯერ გამოიაჩინა, შედეგად, მოსკოვის „სპარტაკის“ მთავარმა მწვრთნელმა, ვალერი კარპინმა ფეხბურთელს სეზონისწინა მოსამზადებელ ეტაპზე უხმო. ქართველმა ფეხბურთელმა რამდენიმე ამხანაგურ შეხვედრაში მიიღო მონაწილეობა და ჩინებული შთაბეჭდილებაც დატოვა. სეზონისწინა მოსამზადებელი ეტაპის გავლის შემდეგ, ანანიძე კლუბის სხვა ახალგაზრდა ფეხბურთელებთან ერთად დუბლშემადგენლობას დაუბრუნდა, თუმცა მთავარ გუნდში გადმოყვანის პერსპექტივით. მთავარ გუნდში ჯანოს დებიუტი 2009 წლის 15 ივლისს შედგა, „კრასნოდარის“ წინააღმდეგ. მატჩი რუსეთის თასის ეგიდით გაიმართა. ქართველმა მოთამაშემ სადებიუტო შეხვედრაში შესანიშნავი გოლის გატანაც მოახერხა. 3 დღის შემდეგ, ანანიძე „სპარტაკის“ დუბლებს შესანიშანვი გოლით დაუბრუნდა, გაიტანა რა გოლი „კრილია სოვეტოვის“ წინააღმდეგ. 2009 წლის 1 აგვისტოს, ჯანოს დებიუტი ჰქონდა რუსეთის პრემიერლიგაში, კრასნოდარის „ყუბანის“ წინააღმდეგ. ის მოედანზე 70-ე წუთზე გამოჩნდა. 30 აგვისტოს კი, ანანიძემ უკვე ტურის და საერთოდ, ჩემპიონატის ცენტრალურ შეხვედრაში მიიღო მონაწილეობა, ყაზანის „რუბინის“ წინააღდმეგ, ის 46-ე წუთიდან გამოჩნდა მინდორზე და მიუხედავად მარცხისა, თავისი გუნდის რიგებში საუკეთესო იყო. 13 სექტემბერს შედგა ანანიძის დებიუტი „სპარტაკის“ მთავარი გუნდის ძირითად შემადგენლობაში, მოსკოვის „დინამოს“ წინააღმდეგ, მან შეხვედრა სრულად ჩაატარა და საკმაოდ მაღალი შეფასებაც დაიმსახურა. 2009 წლის 27 ივლისს საქართველოს ნაკრების მთავარმა მწვრთნელმა, ექტორ რაულ კუპერმა ანანიძეს ეროვნულ გუნდში უხმო. ფეხბურთელს მონაწილეობა უნდა მიეღო მალტის ნაკრების წინააღმდეგ გასამართ ამხანაგურ შეხვედრაში, თუმცა ეს ტრავმის გამო ვერ მოახერხა. გაჩნდა საშიშროება იმისა, რომ ფეხბურთელს მიეღო რუსეთის მოქალაქეობა, რაც მას ავტომატურად საქართველოს ნაკრებში თამაშს გამორიცხავდა, თუმცა ჯანომ არჩევანი მისი სამშობლოს სასარგებლოდ გააკეთა. სექტემბერში, იტალიის ნაკრებთან, მსოფლიო ჩემპიონატის შესარჩევ მატჩებში სათამაშოდ ანანიძე ეროვნულ გუნდში კვლავ გამოიძახეს. შეკრებაზე თბილისში ჩამოსულმა ჯანომ, კიდევ ერთხელ დაადასტურა მისი სურვილი დაეცვა მშობლიური ნაკრების ღირსება. 5 სექტემბერს, იტალიის ნაკრებთან შეხვედრაში შედგა ანანიძის დებიუტი ეროვნული გუნდის რიგებში. ჯანომ მე-60 წუთამდე იასპარეზა, რის შემდეგაც მის ნაცვლად მოედანზე მათე ვაწაძე გამოჩნდა. 4 დღეში, ანანიძემ საკუთარი ქვეყნის 21 წლამდელთა ეროვნულ გუნდში იასპარეზა, თურქეთის ნაკრების წინააღმდეგ. „როსტოვი“ რუსეთის თასი (1): 2013-14 „სპარტაკი მოსკოვი“ რუსეთის ჩემპიონი: 2016-2017 რუსეთის საფეხბურთო სუპერთასი: 2017 შეგიძლიათ იხილოთ მედიაფაილები თემაზე „ჯანო ანანიძე“ ვიკისაწყობში. პროფილი როსტოვის ოფიციალურ საიტზე დაარქივებული 2013-11-23 საიტზე Wayback Machine. (რუსული) პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ საქართველოს 16-წლამდელთა ნაკრები 2007 წელს. gff.ge. ↑ ჯანო ანანიძემ არჩევანი გააკეთა - რუსეთის ნაკრებში არ ითამაშებს ↑ ანანიძის გოლი ნალჩიკის წინააღმდეგ. YouTube ↑ კარპინმა ანანიძე „სპარტაკის“ ძირითად გუნდში აიყვანა ↑ ანანიძემ კარპინი აღაფრთოვანა. გაზეთი „მსოფლიო სპორტი“ ↑ კარპინი ანანიძეს კვლავ დააკვირდება ↑ ანანიძემ „სპარტაკი“ რუსეთის თასის მერვედფინალში გაიყვანა ↑ ანანიძის გოლი კრასნოდარის წინააღმდეგ. YouTube. ↑ ანანიძის მორიგი შედევრი; გაზეთი "მსოფლიო სპორტი" ↑ ანანიძის გოლი კრილიას წინააღმდეგ. YouTube. ↑ ანანიძის დებიუტი რუსეთის ჩემპიონატში; YouTube ↑ ქართველმა ლეგიონერებმა იტალიურ ლეგიონთან შერკინებამდე ბოლო რეპეტიცია გაიარეს ↑ ყენიამ სასტარტო დააგემოვნა, კობიმ სამქულიანი „გაისროლა“ ↑ კუპერმა ანანიძე ეროვნულ ნაკრებში გამოიძახა; გაზეთი "მსოფლიო სპორტი" ↑ კუპერს ანანიძე დააკლდა; გაზეთი "მსოფლიო სპორტი" ↑ ანანიძეს "სპარტაკში" ატყუებენ - რუსეთში ორმაგი მოქალაქეობა აკრძალულია; გაზეთი "მსოფლიო სპორტი" ↑ ჯანო ანანიძე: "ქართველი ვარ და ჩემი ქვეყნის ნაკრებში ვითამაშებ; გაზეთი "მსოფლიო სპორტი" ↑ კუპერი ანანიძეს კვლავ უხმობს; გაზეთი "მსოფლიო სპორტი" ↑ ჯანო ანანიძე: "მე ქართველი ვარ..."; გაზეთი "მსოფლიო სპორტი" ↑ ანტირეკორდი და ანტიფეხბურთი გრძელდება; გაზეთი "მსოფლიო სპორტი" ↑ სწორება ახალგაზრდებზე - მათ ქართველებს სანაკრებო მომავალი გაუნათეს; გაზეთი "მსოფლიო სპორტი"